পুরী থেকে ফেরার পথে দুর্ঘটনার কবলে পর্যটক বোঝাই বাস!

পশ্চিম মেদিনীপুর: ফের দুর্ঘটনার কবলে যাত্রী বোঝাই বাস! সোমবার ভোরবেলা পুরী থেকে ফিরছিল যাত্রী বোঝাই বাস। আর তখনই কেশিয়াড়ি থানার কলাবনির ১৬ নম্বর জাতীয় সড়কের কাছে ঘটে দুর্ঘটনা। জানা যায় ঘটনায় গুরুত্বর আহত হন বাসের চালক, খালাসি-সহ বেশ কয়েকজন যাত্রী।

আরও পড়ুন: বরফ কারখানা থেকে বিষাক্ত অ্যামোনিয়া গ্যাস লিক করে অসুস্থ একাধিক

জানা যায়, একটি পিকআপ ভ্যানের পিছনে সজ্জরে ধাক্কা মারে যাত্রী বোঝাই বাসটি, আর তার জেরেই ঘটে দুর্ঘটনাটি। জাতীয় সড়কে এমন দুর্ঘটনার ফলে বেশ কিছুক্ষণ যানজটের সৃষ্টি হয়। পরে দুর্ঘটনার খবর পেয়ে ঘটনাস্থলে উপস্থিত হয় কেশিয়াড়ি থানার পুলিশ।

পুলিশের প্রাথমিক অনুমান ভোরবেলা দৃশ্যমানতা কম থাকায় এই ঘটনা ঘটে। আর নয়তো চালক ঘুমিয়ে পড়ায় দুর্ঘটনা ঘটে থাকতে পারে বলে প্রাথমিক অনুমান পুলিশের।

দেখুন অন্য খবর